Yfirvöld í Ísrael ræða viðbrögð við flugskeytaárásum Palestínumanna
Varnarmálayfirvöld í Ísrael eru nú að yfirfara hugsanleg viðbrögð Ísraela við fyrstu flugskeytaárásum Palestínumanna yfir landamæri Ísraels í fimm mánuði og yfirlýsingu hernaðararms Hamas-samtakanna um að vopnhlé samtakanna við Ísraela sé ekki lengur í gildi. Ehud Olmert, forsætisráðherra Ísraels, Amir Peretz varnarmálaráðherra og æðstu yfirmenn Ísraels eru á meðal þeirra sem sitja fundinn. Þetta kemur fram á fréttavef Ha'aretz.
"Við lítum svo á að okkur sé nú frjálst að gera hluti sem við höfum forðast að gera undanfarna mánuði. Þeir sem reyna okkur munu fá það sem þeir eiga skilið," sagði Ephraim Sneh, aðstoðarvarnarmálaráðherra í útvarpsviðtali fyrir fundinn. "Við höfum ekki í hyggju að stuðla að átökum en munum gera það sem nauðsynlegt er til að koma í veg fyrir hryðjuverkastarfsemi."
Ísraelsk yfirvöld hafa marglýst því yfir á undanförnum mánuðum að þau muni ekki láta það viðgangast að Hamas samtökin og önnur samtök herskárra Palestínumanna nýti vopnhléð til að safna vopnum og styrkja stöðu sína.
Varnarmálayfirvöld í Ísrael eru nú að yfirfara hugsanleg viðbrögð Ísraela við fyrstu flugskeytaárásum Palestínumanna yfir landamæri Ísraels í fimm mánuði og yfirlýsingu hernaðararms Hamas-samtakanna um að vopnhlé samtakanna við Ísraela sé ekki lengur í gildi.
Ísraelsk yfirvöld hafa marglýst því yfir á undanförnum mánuðum að þau muni ekki láta það viðgangast að Hamas samtökin og önnur samtök herskárra Palestínumanna nýti vopnhléð til að safna vopnum og styrkja stöðu sína.